**ТОВЧ ТАНИЛЦУУЛГА**

Эрүүгийн хуульд нэмэлт, өөрчлөлт оруулах тухай хуулийн төслийн талаар

Монгол Улсын Засгийн газрын 2020-2024 оны үйл ажиллагааны хөтөлбөр, Монгол Улсын Их Хурлын 2021 оны 12 дугаар тогтоолоор баталсан “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл”-д тусгасан зорилтыг хэрэгжүүлэх, практикт тулгарсан хэрэгцээ, шаардлагыг үндэслэн Эрүүгийн хуульд нэмэлт, өөрчлөлт оруулах тухай хуулийн төслийн үзэл баримтлалыг тодорхойлж, түүнд нийцүүлж хуулийн төслийг боловсрууллаа.

Хуулийн төсөлд дараах гэмт хэргийн ялын бодлогыг чангатгах өөрчлөлтийг тусгав.

-Бага насны хүүхдийг хүчиндэх, бага насны хүүхдийн эсрэг бэлгийн мөлжлөг, хүүхдийн эсрэг хүн худалдаалах гэмт хэрэгт оногдуулах ялын бодлогыг чангатгахаар;

-Сүүлийн жилүүдэд мөрдөн шалгах ажиллагааны нууцыг задруулах явдал нэмэгдэж, энэ нь хүний эрх, эрх чөлөөнд халдах, хэрэг хянан шийдвэрлэх ажиллагаанд сөргөөр нөлөөлөх нөхцөл байдаг үүсэж байгаатай холбогдуулан мөрдөн шалгах ажиллагааны нууц задруулах гэмт хэргийг үйлдсэн шүүгч, прокурор, хууль сахиулагч, өмгөөлөгч нарт ялын бодлогыг чангатгахаар;

-Согтуугаар тээврийн хэрэгсэл жолоодохтой холбоотой зөрчил, гэмт хэргийн ялын бодлогыг чангатгах.

Хуулийн төслийн талаарх мэдээлэл, танилцуулгыг Улсын Их Хурал дахь МАН-ын бүлэг, АН-ын бүлэгт тус тус танилцуулж, хэвлэл мэдээллийн байгууллага, олон нийтэд холбогдох мэдээлэл, танилцуулга хийсэн.

Хуулийн төсөл нь иргэдийн эрх, эрх чөлөөний аюулгүй байдлыг хангахад чиглэсэн, түүнчлэн нэн яаралтай горимоор хэлэлцэх шаардлагатай байгаа тул Хууль тогтоомжийн тухай хуулийн 12 дугаар зүйлийн 12.2.18-д заасны дагуу судалгаа, үнэлгээ хийх шаардлагагүй хуулийн төсөлд хамаарч байгаа болно.

Хуулийн төсөлтэй холбогдуулан судалсан, ашигласан материал:

Хууль зүйн үндэсний хүрээлэнгээс хийсэн “Өсвөр насны хүнд холбогдох эрүүгийн хэрэг хянан шийдвэрлэх ажиллагаа харьцуулсан судалгаа”;

-Нээлттэй нийгэм форумаас захиалж хийлгэсэн “Бага насны хүүхдийг алах болон хүчиндэх гэмт хэрэгт ял оногдуулж буй байдалд хийсэн дүн шинжилгээ “ бодлогын судалгааны тайлан;

-Согтуурсан болон мансуурсан үедээ тээврийн хэрэгсэл жолоодох зөрчил, гэмт хэрэгт оногдуулж буй ял шийтгэлийэн талаар бусад улсын харьцуулсан судалгаа;

-Холбогдох байгууллагуудын статистик, мэдээлэл

---oOo---